b'\n_START_ARTICLE_\nRalph Cifaretto\n_START_SECTION_\n\xc5\xbdivotopis\n_START_PARAGRAPH_\nRalph je odrastao u New Jerseyju zajedno s drugim suradnicima mafije Tonyjem Sopranom, Silviom Danteom i Jackiejem Aprileom, Sr. Za razliku od svojih prijatelja, on se nije na brzinu probio u obiteljskoj hijerarhiji. Ralph u jednom trenutku spominje kako je htio biti arhitekt, ali je morao odustati od \xc5\xa1kole u 11. razredu kako bi pomogao svojoj majci. Mnogo je vremena proveo odmaraju\xc4\x87i se u Miamiju, gdje je konzumirao velike koli\xc4\x8dine kokaina i razvio sna\xc5\xbenu ovisnost o drogama, \xc5\xa1to \xc4\x87e kasnije biti razlog nekih njegovih nasilnih ispada. 2000. se vratio u New Jersey, nakon nestanka kapetana ekipe Aprile Richieja Aprilea. Kako je u to vrijeme bio vojnik, neslu\xc5\xbebeno je htio postati kapetan ekipe Aprile unato\xc4\x8d Tonyjevoj nespremnosti da ga promovira. _NEWLINE_Tony je Ralpha smatrao \xc5\xa1tetnim, nepristojnim i neposlu\xc5\xa1nim, \xc5\xa1to je razlog za\xc5\xa1to ga je presko\xc4\x8dio prilikom promocije i \xc4\x8din kapetana dodijelio manje sposobnom, ali poslu\xc5\xa1nom Gigiju Cestoneu._NEWLINE_Nakon \xc5\xa1to se Ralph spetljao s plesa\xc4\x8dicom iz Bada Binga, te je pretukao nasmrt kad mu je rekla kako o\xc4\x8dekuje njegovo dijete, Tony se razbjesnio i pretukao ga, prekr\xc5\xa1iv\xc5\xa1i tako pravilo da se ne podi\xc5\xbee ruka na drugog \xc4\x8dlana mafije. To izaziva privremenu zavadu izme\xc4\x91u Ralpha i Tonyja. Nakon \xc5\xa1to je Gigi Cestone umro na zahodu od aneurizme, Tony nevoljko promovira Ralpha u kapetana ekipe Aprile. Ralphiejeva ekipa postaje najprofitabilnija u obitelji, ponajvi\xc5\xa1e zbog Ralphiejeva unosnog gra\xc4\x91evinskog projekta._NEWLINE_2001., u epizodi "No Show", tijekom ro\xc4\x91endanske zabave Alberta Baresea, Ralph zbije neukusnu \xc5\xa1alu o pretiloj supruzi Johnnyja Sacka, Ginny. On ka\xc5\xbee, "\xc4\x8cuo sam da je Ginny Sack s guzice skinut made\xc5\xbe od 45 kila". Sudionici zabave se grohotom nasmiju. Johnny Sack kasnije saznaje za to preko Paulieja Gualtierija, koji se u to vrijeme nalazio u zatvoru zbog posjedovanja neregistriranog oru\xc5\xbeja. Johnny se osobno uvrijedi i zatra\xc5\xbei odobrenje za Ralphovu likvidaciju, ali sve otkazuje u posljednji trenutak. Johnnyju ostaje nepoznato kako je otkazivanje ubojstva spasilo ne samo Ralphiejev \xc5\xbeivot, nego i njegov, jer je Carmine Lupertazzi planirao da Johnny bude ubijen indirektno preko ubojica Tonyja Soprana. _NEWLINE_Ralph kasnije od Hesha Rabkina kupuje trka\xc4\x87eg konja zvanog Pie-O-My. On i Tony sura\xc4\x91uju kako bi ga pretvorili u pobjednika, a konj im donosi velike svote novca._NEWLINE_2002., u epizodi "Whoever Did This", Ralphov sin Justin biva te\xc5\xa1ko ranjen nakon \xc5\xa1to ga u prsa slu\xc4\x8dajno pogodi strijela. Ralph pada u te\xc5\xa1ku depresiju. Potra\xc5\xbei savjet od oca Intintole, prisje\xc4\x87a se doga\xc4\x91aja iz svoga \xc5\xbeivota i po\xc4\x8dne se kajati. Tenzije izme\xc4\x91u Tonyja i Ralpha raspaljuju se nakon \xc5\xa1to Pie-O-My pogine u sumnjivom stajskom po\xc5\xbearu. Tony sumnja kako je Ralph izazvao po\xc5\xbear kako bi pokupio 200.000 dolara od osiguranja kojima bi pokrio tro\xc5\xa1kove sinova lije\xc4\x8denja. Tony odlazi u Ralphovu ku\xc4\x87u kako bi se suo\xc4\x8dio s njim. Iako Ralph odlu\xc4\x8dno pori\xc4\x8de kako je izazvao po\xc5\xbear, naruga se Tonyjevoj zabrinutosti situacijom, isti\xc4\x8du\xc4\x87i kako pokazuje vi\xc5\xa1e osje\xc4\x87aja za \xc5\xbeivotinje nego za ljudski \xc5\xbeivot. Sva\xc4\x91a se pretvara u nasilni fizi\xc4\x8dki obra\xc4\x8dun. Nakon hrvanja u kuhinji, Tony zadavi Ralpha i izudara njegovom glavom o kuhinjski pod. Tony nakon toga poziva Christophera i rekne mu da mu pomogne rije\xc5\xa1iti se Ralphova tijela, tvrde\xc4\x87i kako ga je prona\xc5\xa1ao mrtvoga.'